अाठ दिन भी नहीं चली सीमेंट कांक्रीट सड़क, जगह-जगह दरार व गड्ढे
मांगोद से मनावर 40 किमी लंबी करीब 50 करोड़ लागत की निर्माणाधीन सड़क की लगातार पोल खुल रही है। आठ दिन पहले ही ग्राम राजपुरा से अमझेरा के बीच कब्रिस्तान के पास एक हिस्से का सीमेंट कांक्रीट किया गया था जिसमें अभी से दरारें आना शुरू हो गई हैं। सड़क पर गड्ढे बनना भी शुरू हो गए हैं। एमपीआरडीसी के अधिकारी ट्रीटमेंट करने के दावे कर रहे हैं। विभाग के मुताबिक राजपुरा से अमझेरा तक कुल 1600 मीटर सीमेंट रोड बनाया है जो 2 करोड़ की लागत का है। सीमेंट कांक्रीट की हालत यह हो गई है कि अंबिका चौराहे पर नई सड़क की गिट्टी बाहर निकल कर आ गई है। जबकि विगत दिनों ही निर्माणाधीन कार्य को देखने विभाग के टेक्नीकल व संभागीय अधिकारियों का दल यहां आया था। वही संभागीय अधिकारी तो इसे बेहतर रोड बता रहे है जबकि जमीनी हकीकत यह है िक इस मार्ग पर अब महाराष्ट्र, गुजरात को जाने वाले भारी वाहन 24 घंटे यही से गुजर रहे है।
अमझेरा. सड़क में गड्ढे व क्रेक आ गए हैं।
hin_Deva hin_Deva hin_Deva